# Recueil général et complet des fabliaux des 13e et 14e siècles/LXII
### LXII DU PRESTRE ET DES .II. RIBAUS

1 Qui biaus mos set conter et dire, Il ne les doit pas escondire Entre bone gent ne repondre, Ainz les doit volentiers despondre 5Des meillors et des plus massis Quant il voit qu’il sont bien assis Et que chascuns volentiers l’ot, Si qu’en la fin du tout se lot. Or fetes pais, si m’entendez. 10Puisque du tout vous atendez A moi d’oïr aucun biau dit, Il ne vous est pas escondit : Si vous dirai de .II. ribaus Dont li uns ot à non Thibaus 15Et l’autre apeloit on Renier ; Onques ne gaaigna denier Que li dez ne li retousist, Et ses compains ne revousist Onques nule autre chose fere. 20D’une manière et d’un afere
Estoient li dui compaignon, Quar, s’il eussent .I. paignon, Si le vendissent il ainçois .I. alemant ou .I. françois, 25S’en mi lor chemin l’encontraissent, Por metre au geu qu’il en goustaissent. De lor aferes dire doi. ﻿.I. jor s’en alerent andoi Tout lor chemin grant et plenier, 30Thibaus en apela Renier Et li dist : « Tu ne sez, compaing, Que je fis ersoir biau gaaing A Briset, le frere Chapel ? Onques ne li remest drapel 35Que tout ne perdist sanz recul Comme les braies de son cul. — Non, por saint Jaque de Galisce. — Si fet il molt plus de malisce Que ribaus que je veïsse onques. 40— Et comment le cunchias tu donques ? » Fet Reniers ; « il est si repoins. — J’ai », fet Thibaus, « uns dez mespoins. Qui tuit sont de .II. et de troies, Que j’aportai l’autrier de Troies, 45Dont j’ai mon ribaut desgagié. — Ne doivent pas estre engagié », Fet Reniers, « quant il sont si fet. — Non certes, plus de bien m’ont fet Qu’en aient trestuit mi parant, 50Quar il me voient mal parant,
Et povre et à poi de drapaille ; Si n’ont cure de tel frapaille Ne ne vont pas ce souhaidant. » ﻿Si comme il aloient plaidant 55Li uns à l’autre tout à plain, S’encontrerent .I. chapelain Seur .I. bai palefroi ambiant, Apert et de haitié samblant ; Ainçois qu’il les puist saluer, 60L’ont il aati de juer, Quar d’autre chose ne lor est. « Trop auroie petit conquest A jouer à vous, ce me samble, Quar andui n’avez mie ensamble 65Qui vaille .X. tornois clavez. — Certes mauvesement savez Que nous avons », ce dist Reniers « Encore avons nous de deniers Plus que tel grant beubance maine 70Que nous avons ceste semaine Gaaigniez à torchier pailleus : Encore en ai le dos pailleus ; Si les avons nous bien gardez. » ﻿Li prestres les a regardez, 75Si vit lor chemises couées Qui tout entor erent nouées Devant et derriere et encoste ; En maint leu lor paroit la coste, Quar petit i avoit d’entir ; 80Lors cuida bien tout sanz mentir
Li prestres que tout denier fussent Qu’en lor drapiaus noez eussent, Lors se pensse que gaaingnier Porra bien, sanz lui mehaingnier, 85Grant cop à ces .II. menestrels ; Il ont tant de deniers entr’els Qu’il ne les sevent ou mucier. A Renier commence a huchier : « Je juerai », fet il, « à ti 90Puisque tu m’en as aati ; Alons une minete querre. » Et li prestres descent a terre, Si empasture son cheval. Tant ont quis amont et aval 95Qu’il ont une minete eslite, Et Thibaus primes s’i alite Qui de jouer estoit ardant ; Les dez ataint ains que l’argent, Quar le geu covoite et désire. 100« Quel geu », fet il, « volez vous, sire ? Est ce à la maille de refus ? — Certes onques hardiz ne fus », Fet li prestres, « mès au tornois. — Soit bien, ja por ce li tornois 105Ne faudra. Vez là por le dé. Qui lait si lait ! soit en non Dé ! » Fet Thibaus, « j’en ai pour tout dis. — De cheance soit .I. toz dis », Fet Reniers, « que Diex vous maintiegne ! 110— Metez donc à qoi je me tiegne »,
Fet li prestres, « ains que je get. » Et cil, qui fu de bon aguet, A son argent à la main mise, Puis prent .I. neu à sa chemise, 115Si en ataint .V. artisiens, .III. tornois et .II. cambrisiens ; Ce fu quanqu’il orent vaillant, Mès de jue ; furent taillant, Si les mistrent molt liement : 120« Getez », fet il, « hardiement, Ne fetes mie l’estormi, Encore a tels .X. neus sor mi Dont aine deniers ne fu ostez. » Puis s’est vers le geu acostez. 125﻿Lors cuida bien le chapelain Que tuit li neu fussent tuit plain De deniers si comme estoit cil. « Vez là ; c’est por l’argent », fet il ; « Que gaaignier le me lest Diex. 130— J’ai .XII. », fet Thibaiàs, « à deus. Je ne vueil mie couchier trop, Je le tendrai cest premier cop. — Et je .VII., voiz comme or l’ai bone ; Ce m’est avis que Diex me done 135La pior qu’il i puet eslire. — Mauvesement seüs eslire », Fet Thibaus, qui fu deslavez ; « Vez là .XII., perdu l’avez, .IIII. devez, hasart encore. 140— Va », fet il, « male mort t’acore,
Hoche le dé, ne laisse mie. — Certes, sire, n’en sai demie, Quar onques de ce riens n’apris. » Les dez ainz que l’argent a pris, 145Si les estrique, puis li change ; Le geu croist toz dis et engrange. « Hasart, Diex ! » fet il, « j’ai là sis. — Va, si te pent, tu l’as assis, Je ne t’en paierai ja point, 150Je cuit que ce sont dé mespoint, Dont tu ici quingné le m’as. — Non sont, sire, par saint Thomas. » Si l’en remoustre une autre pere, Et li chapelains les apere, 155Si les trueve quarrez et droiz. « Par le cul Dieu », fet il, « c’est droiz ; Je l’ai perdu, ce m’est avis ; Or est toz mès argenz ravis Que plus n’en ai petit ne grande. 160Encore l’oi je orains d’offrande : Si ne l’aurai de qoi secorre S’au geu ne faz mon cheval corre ; Mès certes ainçois li metra je Que je mon argent ne ratra je. 165Getez aval, .XII. en i voist ! » Et cil, qui bien les dez connoist, Tient tout, ne va rien refusant. ﻿Que vous iroie je plus contant ? Si bien fu esforciez li jus 170Que li prestres a tout mis jus :
Tant exploita li bons vassaus Que sor le cheval ot .C. saus. « Ho ! » dist Reniers, « c’est à plentez. — Certes, ribaus, vous i mentez », 175Fet li prestres, « il vaut .VII. livres. — Vous en estes molt bien delivres », Ce dit Thibaus, » se Diex me saut ! » Et li prestres a fet .I. saut. Si cuide son cheval ataindre, 180De mautalent commence à taindre. Et dist qu’il ne l’en menront mie. Là veïssiez grant estormie ; Au cheval sont venu tuit troi. Et dist Reniers : « Pas ne l’otroi, 185Vous ne monterez jamès sus. » ﻿A force l’ont bouté en sus, Tant l’ont ledengié et foulé A poi qu’il ne l’ont afolé. Puis prenent le cheval atant. 190﻿A poi ne se vont combatant De monter chascuns premerains : Tant l’ont sachié par les lorains Que bien l’ont estendu .VII. paus. « Certes », fet Thibaus, « ors crapaus, 195Je monterai premierement. » Reniers se resqueut fierement, Et dist que non fera, s’il puet. « Puisqu’ainsi est, il nous estuet Geter à plus poins liquels monte. 200Vez là, commencie. — Or les conte »,
Fet Thibaus, « j’en ai .IX., je cuit. — Et je n’en aï tout par tout c’uit », Fet Reniers ; « que maus feus les arde ! » Lors saut Thibaus, plus ne se tarde, 205Si est montez sor le destrier, Mès trop li sont cort li estrier, Quar il ot une longue jambe Plus noire que forniaus de chambe ; Plas piez avoit et agalis, 210Grans estoit, haingres et alis, Et deschirez de chief en chief, Et li huvès c’ot en son chief Sambloit miex de cuir que de toile ; Dès la cuisse jusqu’en l’ortoile 215N’ot fil de drap, ce vous tesmoing, Ne dès le coute jusqu’au poing. Molt ot en lui biau soudoier For aler en guerre ostoier. Le cheval hurte des talons 220Qu’il avoit durs et gros et lons, Tant qu’il le mist du pas en l’amble, Et li ribaus chancelé et tramble, Quar n’avoit chevauchié, ce croi je, Onques mes se ne fu en loge, 225Mès ne fu mie sor tel beste. Et li chevaus contre l’areste D’un fossé vint de tele esclate, Que li ribaus a terre flate Si qu’à poi qu’il ne se tua, 230Mès ce qu’il pot s’esvertua
Quar il se tint si fort aus ongles Qu’il en fist desrompre les cengles Et le frain si fort empoingna Que du musel li descoingna. 235Thibaus cheï en mi la place, Et dist Reniers : « Ja Dieu ne place Que sor tel beste monter puisse, Quar tost m’auroit brisié la cuisse Ou la teste par aventure ; 240Ja n’aie je bone aventure, Se g’i monte mes au jor d’ui ! » ﻿Au cheval sont venu andui, Se li Guident le frain remetre, Mès ne s’en sorent entremetre, 245Quar paor ont qu’il ne les morde Ou qu’à force ne lor estorde. Au chapelain sont revenu Cui forment est mesavenu ; Penssis le truevent, si ont dit : 250« Venez avant, » Thibaus a dit, « Remetez nous cest frain bien tos, Ou vous aurez batu vo dos. » Quant il les vit, s’ot grant peür, Quar il n’estoit mie asseür : 255« Seignor, » dist il, « trop se desguise Li chevaus : il est de tel guise Qu’il ne feroit riens por nului ; Li frains, s’on ne monte sor lui, Ne li puet estre ou chief boutez. » 260Et dist Reniers : « Dont i montez,
Quar ainçois ne seroit remis : Si m’aït Diex et sainz Remis, En cest an que je plus i mont. » Li prestres est montez amont, 265Atout le frain si le ratache, Des esperons le cheval daque, Puis lor escrie à haute vois : « Adieu, seignor, quar je m’en vois, Li chevaus n’est hui mes voz ostes, 270Quar tost eüst maigres les costes S’il fust auques en vo baillie ; Sa provende li fust baillie Plus sovent de cops que d’avaine, Quar sovent feïst l’etrivaine. » 275Atant s’en va, si les degane, Li prestres ainsi les engane, Atant s’en va, si les esbuffe ; Par son malice et par sa buffe Rot son cheval, si l’ala prendre, 280Et por ce fet il bon aprendre Guile et barat, ce est la somme, Quar mestier ont eu maint homme.
* ↑ LXII. — Du Prestre et des .II. Ribaus, p. 58. [Lisez fol. 235 r$^o$ à 236 r$^o$.] Analysé par Legrand d’Aussy, III, 137-140. ↑ Vers 40 — « Et » manque dans le ms.
* ↑ 44 — Troyes était le lieu de foires bien connues au moyen âge. C’est là que se passe une partie de l’action de Pleine Bourse de Sens (p. 89).
* ↑ 100 — Ce fabliau, ainsi que celui de S. Pierc et du Jougleor (Méon, III, 282-296), nous donne quelques détails sur le jeu de dés, dont la vogue fut si grande au moyen âge.
* ↑ 141 — * laisse ; ms., lassie.
* ↑ 181 — qu’ïl, lisez qu’il.
* ↑ 251 — L’orthographe de « tos », rimant à « dos », prouve qu’à l’époque du fabliau ce mot se prononçait comme aujourd’hui, sans faire sentir l’s.